**ΔΕΛΤΙΟ ΤΥΠΟΥ**

**2ο Συνέδριο Μεταπτυχιακών Φοιτητών**

**"Η περιβαλλοντική εκπαίδευση, αγωγή και επικοινωνία με στόχο την αειφορία"**

**Σας προσκαλούμε στο 2ο Συνέδριο Μεταπτυχιακών Φοιτητών που συνδιοργανώνεται από:**

1. Το Δ.Π.Μ.Σ. «Εκπαίδευση για την Αειφορία και το Περιβάλλον» του Πανεπιστημίου Θεσσαλίας
2. Το Π.Μ.Σ. «Περιβαλλοντική Υγεία και Επικοινωνία στην Γενική και Ειδική Αγωγή και Εκπαίδευση» του Τμήματος Δημόσιας και Κοινοτικής Υγείας του Πανεπιστημίου Δυτικής Αττικής
3. Το Π.Μ.Σ. «Περιβαλλοντική Εκπαίδευση, Αγωγή και Επικοινωνία» του Τμήματος Δημόσιας και Κοινοτικής Υγείας του Πανεπιστημίου Δυτικής Αττικής
4. Το Παιδαγωγικό Τμήμα Ειδικής Αγωγής του Πανεπιστημίου Θεσσαλίας
5. Το Τμήμα Γεωπονίας, Ιχθυολογίας και Υδάτινου Περιβάλλοντος του Πανεπιστημίου Θεσσαλίας

Το Συνέδριο θα διεξαχθεί το **Σάββατο 14 Δεκεμβρίου 2024** και ώρα **11.00 - 19:30** στο Αμφιθέατρο του Τμήματος Γεωπονίας, Ιχθυολογίας και Υδάτινου Περιβάλλοντος (Ξύλινο Αμφιθέατρο) της Σχολής Γεωπονικών Επιστημών του Πανεπιστημίου Θεσσαλίας. Το συνέδριο θα είναι υβριδικό με δυνατότητα παρουσίας και παρακολούθησης εξ αποστάσεως.